2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัทสามารถเทลคอม จำกัด (มหาชน) ก่อตั้งขึ้นเมื่อวันที่ 18 กรกฎาคม 2529
ด้วยทุนจดทะเบียนเริ่มแรก 5 ล้านบาท
โดยมีวัตถุประสงค์ในการดำเนินธุรกิจการให้บริการระบบสื่อสารผ่านดาวเทียม
โดยโครงการระยะแรกที่ได้เริ่มต้นคืองานประมูลงานติดตั้งระบบสื่อสารผ่านดาวเทียมที่สนามบิน 4
แห่ง คือ กรุงเทพ หาดใหญ่ อุบลราชธานี และเชียงใหม่ ต่อมา ปี 2538
ได้จดทะเบียนแปรสภาพเป็นบริษัทมหาชน เมื่อวันที่ 16 พฤศจิกายน 2538
ประวัติความเป็นมาของบริษัทสรุปได้ดังต่อไปนี้

ปี 2539 บริษัท สามารถเทลคอม จำกัด (มหาชน) ได้เสนอขายหุ้นเพิ่มทุนจำนวน 12 ล้านหุ้น
ในระหว่างวันที่ 21-25 มิถุนายน 2539 โดยแสดงเงินที่ได้รับเป็นค่าหุ้นรับล่วงหน้า จำนวน 518.4
ล้านบาท ในส่วนของผู้ถือหุ้น และบริษัทได้จดทะเบียนทุนชำระแล้วเป็น 520 ล้านบาท เมื่อวันที่ 19
กรกฎาคม 2539

วันที่ 19 กันยายน 2539 บริษัท สามารถคอมมิวนิเคชั่น เซอร์วิส จำกัด
ได้เซ็นสัญญาโครงการโทรศัพท์สาธารณะทางไกลชนบท (โครงการที่ 1) กับบริษัท ทีโอที จำกัด
(มหาชน) โดยการติดตั้งโทรศัพท์ให้กับ 1,475 หมู่บ้าน หมู่บ้านละ 2
เลขหมายพร้อมทั้งทำการซ่อมบำรุงอุปกรณ์สื่อสารให้บริษัท ทีโอที จำกัด (มหาชน) เป็นเวลา 10 ปี

ปี 2540 วันที่ 1 เมษายน 2540 บริษัท สามารถคอมมิวนิเคชั่น เซอร์วิส จำกัด
ได้เซ็นสัญญาโครงการโทรศัพท์สาธารณะทางไกลชนบท (โครงการที่ 2) กับบริษัท ทีโอที จำกัด
(มหาชน) โดยการติดตั้งโทรศัพท์ให้กับ 1,970 หมู่บ้าน หมู่บ้านละ 2 เลขหมาย
พร้อมทั้งทำการซ่อมบำรุงอุปกรณ์สื่อสารให้บริษัท ทีโอที จำกัด (มหาชน) เป็นเวลา 9 ปี 6 เดือน

วันที่ 12 พฤศจิกายน 2540 บริษัท สามารถคอมมิวนิเคชั่น เซอร์วิส จำกัด
ได้ทำการเพิ่มทุนจดทะเบียนบริษัท จาก 10 ล้านบาท เป็น 500 ล้านบาท
เพื่อใช้ลงทุนในโครงการโทรศัพท์สาธารณะทางไกลชนบท (โครงการที่ 1 และ 2) โดยบริษัท
สามารถเทลคอม จำกัด (มหาชน) เป็นผู้จองซื้อหุ้นสามัญเพิ่มทุนใหม่จำนวนทั้งสิ้น 4,900,000 หุ้น
ในราคาหุ้นละ 100 บาท แต่เพียงผู้เดียว

ปี 2541 บริษัท สามารถคอมมิวนิเคชั่น เซอร์วิส จำกัด
ได้ทำการติดตั้งและส่งมอบโครงการโทรศัพท์สาธารณะทางไกลชนบท (โครงการที่ 1 และ 2)
ให้กับบริษัท ทีโอที จำกัด (มหาชน) แล้วเสร็จตามสัญญาที่ได้ลงนามร่วมกันไว้ในปี 2539 และ
2540 รวมทั้งสิ้น 3,445 หมู่บ้าน หรือคิดเป็น 6,890 เลขหมาย

ปี 2542 บริษัท สามารถคอมมิวนิเคชั่น เซอร์วิส จำกัด ได้รับการสนับสนุนวงเงินสินเชื่อจาก Bank
of America โดยการปรับเปลี่ยนเงินกู้ระยะสั้น จำนวน 420 ล้านบาท เป็นเงินกู้ระยะยาว 5 ปี

วันที่ 20 กันยายน 2542 บริษัท พอสเน็ท จำกัด ได้ทำการเพิ่มทุนจดทะเบียนบริษัท จาก 50
ล้านบาท เป็น 70 ล้านบาท เพื่อใช้ลงทุนในเครือข่ายการโอนเงินอิเล็กทรอนิกส์ โดยบริษัท
สามารถเทลคอม จำกัด (มหาชน) เป็นผู้จองชื่อหุ้นสามัญเพิ่มทุนใหม่จำนวนทั้งสิ้น 2,000,000 หุ้น
ในราคา 10 บาท แต่เพียงผู้เดียว

ปี 2543 กลุ่มบริษัท สามารถเทลคอม จำกัด (มหาชน) ได้ทำการพัฒนาการให้บริการสื่อสารข้อมูล
ความเร็วสูง โดยจัดตั้งบริษัท สามารถบรอดแบนด์ เซอร์วิสเซส จำกัด
ในการให้บริการสื่อสารข้อมูลผ่านข่ายสายท้องถิ่น (DSL : Digital Subscriber Line)
โดยมีทุนจดทะเบียน 221 ล้านบาทและได้เซ็นสัญญาเชื่อมโยงโครงข่ายกับ บริษัท ทีโอที จำกัด
(มหาชน) มีอายุสัญญา 15 ปี

บริษัท พอสเน็ท จำกัด ได้เข้าร่วมทุนกับ กลุ่มบริษัท CIPAS จากประเทศมาเลเซีย
ให้บริการเกี่ยวกับ Secured E-Payment Gateway โดยมีการจัดตั้งบริษัท สามารถไอพาส จำกัด
โดยมีสัดส่วนการถือหุ้น 51% : 49% ตามลำดับ ซึ่งคาดว่าจะทำรายได้ในปีนี้

ปี 2544 เริ่มให้บริการ DSL (Digital Subscriber Line) และ Secured E-Payment
Gateway

ปี 2545 เริ่มให้บริการใหม่ในลักษณะการให้บริการครบวงจร (Total Solution) เช่น
E-Hotel E-Resort และอื่นๆ

ปี 2546 บริษัท สามารถเทลคอม จำกัด (มหาชน) ได้รับการแต่งตั้งจากบริษัท ชินแซทเทลไลท์
จำกัด (มหาชน) ให้เป็นหนึ่งในหกผู้ให้บริการ iPSTAR (Service Provider)
ในประเทศไทยบริษัทได้เริ่มให้บริการ iPSTAR กับ บริษัททั่วไปในปีนี้ในขณะที่ บริษัท สามารถคอม
มิวนิเคชั่น เซอร์วิส จำกัด ได้ลงนามในการให้บริการ
อินเทอร์เน็ตและโทรศัพท์ผ่านดาวเทียมในระบบ iPSTAR
เพื่อให้บริการกับโรงเรียนและตำบลในต่างจังหวัด กับบริษัท ทีโอที จำกัด (มหาชน)

บริษัท สามารถเทลคอม จำกัด(มหาชน) ได้พัฒนาและเสนอขายระบบงานFleet Management
เพื่อควบคุมและเพิ่มประสิทธิภาพกับบริษัทที่ต้องใช้รถขนส่งจำนวนมาก และ Navigator
โดยร่วมมือกับ บริษัท สามารถ ไอโมบาย จำกัด (มหาชน) ในการขาย XDA II
ซึ่งเป็นโทรศัพท์มือถือที่บรรจุโปรแกรมแนะนำเส้นทางเดินทางด้วยระบบ GPS
ข้อมูลเกี่ยวกับร้านอาหาร และข้อมูลตลาดหลักทรัพย์

บริษัท พอสเน็ท จำกัด ได้ทำการพัฒนาและติดตั้งระบบ e-Refill สำหรับโทรศัพท์เคลื่อนที่แบบ
Prepaid ให้กับบริษัท แอดวานซ์อินโฟร์เซอร์วิส จำกัด (มหาชน)
เพื่อใช้เป็นทางเลือกในการเติมเงินทดแทนการใช้บัตร เติมเงินแบบเดิม

  บริษัท สามารถเทลคอม จำกัด (มหาชน) และ บริษัท สามารถคอมมิวนิเคชั่น เซอร์วิส จำกัด
  ได้รับการสนับสนุนวงเงินสินเชื่อจากธนาคารกรุงไทย จำกัด (มหาชน)
  เพื่อการจ่ายชำระคืนเงินกู้กับสถาบันการเงิน ในประเทศและสาขาของธนาคารต่างประเทศ
  โดยสาขาของธนาคารต่างประเทศแห่งหนึ่งได้ยินยอมลดหนี้ ให้เป็นจำนวน 16.4 ล้านบาท บริษัท
  สามารถเทลคอม จำกัด (มหาชน) และบริษัท สามารถคอมมิวนิเคชั่น เซอร์วิส จำกัด
  จะทำการชำระเสร็จสิ้นในปี 2548

ปี 2547 บริษัท สามารถเทลคอม จำกัด(มหาชน) เปิดให้บริการ

-   ระบบสื่อสารภายในองค์กร (Intra Corporate TV)
    เป็นระบบการส่งข่าวสารทางโทรทัศน์และ Video Conference
    ผ่านดาวเทียมภายในกลุ่มหรือองค์กรเครือข่ายทั่วประเทศเปรียบเหมือนการมีสถานีโทรทัศน์
    ส่วนตัว

-   E-Learning & Virtual University ให้กับมหาวิทยาลัย
    เป็นระบบการเรียนการสอนที่เพิ่มโอกาสการ
    เรียนรู้ที่ไม่จำกัดสถานที่และเวลาเรียนด้วยบทเรียนแบบอิเล็กทรอนิคส์ และ Digital
    Contents ผสมผสานเทคโนโลยี Web Portal
    ที่เป็นศูนย์กลางข้อมูลวิชาการจากทั้งภายในองค์กรและสถาบันวิชาการต่างๆ ทั่วโลก

-   ระบบเทคโนโลยีสารสนเทศที่รองรับการบริหารงานพัฒนาทรัพยากรบุคคล (Human Resource
    Development ) อย่างครบวงจร ทั้งในเรื่องการสร้างกลุ่มฐานความรู้ (Knowledge
    Center) ระบบการบริหารจัดการฝึกอบรมออนไลน์ (E-Training Management System)
    พร้อมหลักสูตรฝึกอบรมสำเร็จรูป

-   ให้บริการระบบการเรียนการสอนทางไกลให้กับมหาวิทยาลัยรามคำแหง โดยใช้ระบบ Video
    Conference และการถ่ายทอดสดเคลื่อนที่ผ่านดาวเทียมทั่วประเทศกว่า 20 จุด

-   บริษัทได้ดำเนินการตัดขาดทุนสะสมให้หมดไป
    และดำเนินการจ่ายเงินปันผลระหว่างกาลในอัตรา 1 บาท/หุ้น คิดเป็นจำนวนเงินทั้งสิ้น 52
    ล้านบาท

 บริษัท สามารถบรอดแบนด์ เซอร์วิสเซส จำกัด ให้บริการ

-   ระบบโทรคมนาคมจากบริษัท ทีโอที จำกัด (มหาชน) แบบ VOIP

  บริษัท ไทยเทรดเน็ท จำกัด ได้ขยายขอบเขตธุรกิจเพิ่มเติมจากธุรกิจหลักดังนี้

-   บริการ Web Hosting คือ บริการให้เช่าพื้นที่เว็บไซต์
    พร้อมระบบพื้นฐานแบบครบวงจรให้ธุรกิจสามารถ

  ประชาสัมพันธ์ เผยแพร่ข่าวสาร สินค้าและบริการผ่านเครือข่ายอินเทอร์เน็ต ใช้งานง่าย
  และสามารถ

  เปลี่ยนแปลงแก้ไขข้อมูลได้ด้วยตนเอง

-   บริการ E-mail Hosting คือ บริการอีเมล์สำหรับธุรกิจ SME
    พร้อมระบบจัดการผู้ใช้งานผ่านเว็บไซต์ ระบบป้องกันสแปมเมล์ และไวรัส ระบบสำรองข้อมูล
    ระบบตอบเมล์อัตโนมัติ (Auto Response) ฯลฯ เทียบเท่ากับระบบชั้นนำในองค์กรขนาดใหญ่

-   ธุรกิจ Software Solution บริษัทฯ ได้เป็นตัวแทนจำหน่ายซอฟต์แวร์ระบบ E-Workflow
    ซึ่งเป็นโปรแกรมระบบงานเอกสารอิเล็กทรอนิกส์ภายในองค์กรด้วยเทคโนโลยี Web
    Application เพื่อปรับปรุงกระบวนการภายใน (Business Process) ให้สะดวก
    รวดเร็วและสามารถติดตามได้ทุกขั้นตอนนอกจากนี้ยังมีระบบสื่อสารภายในองค์กร เช่น Web
    Mail, Web board, Knowledgebase ฯลฯ ช่วยให้การ ประชาสัมพันธ์ภายใน
    และการจัดการความรู้ในองค์กรทำได้อย่างมีประสิทธิภาพ

บริษัท สามารถคอมมิวนิเคชั่น เซอร์วิส จำกัด ให้บริการ

-   ขายอุปกรณ์จานดาวเทียมพร้อม Voice ให้กับสำนักงานปลัดกระทรวงศึกษาธิการจำนวน 500
    จาน

-   ติดตั้งและให้เช่าอุปกรณ์เครือข่ายสื่อสารข้อมูลความเร็วสูงด้วยระบบดาวเทียม iPSTARจำนวน
    51 สถานี ให้กับ บริษัท ทีโอที จำกัด (มหาชน)

ปี 2548 1. สายธุรกิจบริการเครือข่ายสื่อสาร (Network Services)

บริษัท สามารถเทลคอม จำกัด(มหาชน) เปิดให้บริการ

-   ให้บริการระบบการเรียนการสอนทางไกลให้กับมหาวิทยาลัยรามคำแหง โดยใช้ระบบ Video
    Conference และการถ่ายทอดสดเคลื่อนที่ผ่านดาวเทียมทั่วประเทศ รวมกว่า 45 จุด
    ให้บริการระบบสื่อสารไร้สายแบบ High Speed
    เป็นระบบสื่อสารไร้สายที่ออกแบบมาเพื่อการรับส่งข้อมูลแบบความเร็วสูง โดยใช้ความถี่ย่าน
    2.4 กิกะเฮิร์ท สามารถรับส่งข้อมูลได้ด้วยอัตราเร็ว 10 เมกกะบิตต่อวินาที ในระยะทาง 8
    กิโลเมตรหรือมากกว่า สามารถนำมาทดแทนระบบ Microwave แบบเดิมที่เก่าและล้าสมัยได้ดี

-   ให้บริการระบบประชุมทางไกลสำหรับองค์กรขนาดเล็กเป็นระบบพร้อมอุปกรณ์และซอฟต์แวร์
    ที่จะช่วยให้ผู้เข้าร่วมประชุมได้รับประโยชน์เช่นเดียวกับการเดินทางไปร่วมประชุมจริงโดยสามารถเข้าร่วมสนทนาด้วยระบบภาพเคลื่อนไหวและเสียงแบบเรียลไทม์
    พูดคุยได้ทั้งแบบสองทางและแบบสลับกันสนทนาเสมือนห้องประชุมจริง
    สามารถจัดประชุมแบบร่วมกันกับอีกหลายห้องที่อยู่ต่างสถานที่กันหรือจะจัดประชุมแบบส่วนตัวที่โต๊ะทำงานก็ได้

-   ขายและให้บริการติดตั้งอุปกรณ์ระบบสื่อสารโทรคมนาคม (Soft Switch) ให้กับบริษัท ทีโอที
    จำกัด (มหาชน) โดยแบ่งโครงการเป็น 3 ระยะ รวมมูลค่าโครงการทั้งสิ้น 555 ล้านบาท
    ประกอบด้วย

1.  โครงการจ้างเหมาติดตั้งอุปกรณ์ Soft Switch เพื่อรองรับการให้บริการ Voice Over IP
    (VoIP) ภายในท่าอากาศยานสุวรรณภูมิ (NBIA) มูลค่าโครงการ 189 ล้านบาท

2.  โครงการจ้างเหมาติดตั้งอุปกรณ์ Soft Switch ซึ่งเป็นโครงการนำร่องเพื่อรองรับบริการ
    NGN (TOT’s Next Generation Network) ให้กับชุมสายหลัก 14 ชุมสาย ประกอบด้วย
    เชียงใหม่, หาดใหญ่, ภูเก็ต, ของแก่น และอีก 10 ชุมสายในกรุงเทพมหานคร
    มูลค่าโครงการ 196 ล้านบาท

3.  โครงการจ้างเหมาติดตั้งอุปกรณ์ Soft Switch เพื่อขยายการให้บริการ VoIP
    ในส่วนของอาคาร ผู้โดยสาร (Passenger Terminal) ภายในท่าอากาศยานสุวรรณภูมิ
    (NBIA) มูลค่า 170 ล้านบาท

-   ได้ดำเนินการเพิ่มทุนจดทะเบียนจาก 520 ล้านบาท เป็น 600 ล้านบาท โดยการออกหุ้นสามัญ
    จำนวน 80 ล้านหุ้น มูลค่าที่ตราไว้หุ้นละ 1.00 บาท รวม 80 ล้านบาท และเสนอขายให้
    บริษัท สามารถคอร์ปอเรชั่น จำกัด (มหาชน) ในราคาหุ้นละ 5 บาท
    และได้รับชำระค่าหุ้นเรียบร้อยแล้วเมื่อ วันที่ 30 พฤศจิกายน 2548
    และได้นำเงินเพิ่มทุนดังกล่าวไปซื้อหุ้นบริษัท สามารถคอมเทค จำกัด จำนวน 1,999,953 หุ้น
    คิดเป็นร้อยละ 99.99 ของหุ้นที่ออกแล้วทั้งหมดของบริษัท สามารถคอมเทค จำกัด
    ซึ่งจะเป็นการขยายฐาน ลูกค้าและสนับสนุนธุรกิจเดิมที่มีอยู่
    โดยส่งผลให้มีการเพิ่มแหล่งรายได้และผลกำไรของกลุ่มบริษัทในระยะยาว

  บริษัท สามารถคอมมิวนิเคชั่น เซอร์วิส จำกัด ให้บริการ

-   ทำสัญญาให้เช่าใช้บริการอุปกรณ์เครือข่ายสื่อสารข้อมูลความเร็วสูงด้วยระบบดาวเทียม
    iPSTAR โครงการอินเทอร์เน็ตโรงเรียน (School Net) ให้บริษัท ทีโอที จำกัด (มหาชน)
    จำนวนอุปกรณ์ที่เช่า ไม่น้อยกว่า 10,000 ชุด

-   นอกเหนือจากโครงการ School Net ที่บริษัทฯ
    ได้ติดตั้งและให้เช่าอุปกรณ์เครือข่ายข้อมูลความเร็วสูงด้วยระบบดาวเทียม iPSTAR จำนวน
    14,000 โรงเรียนทั่วประเทศ กับ บริษัท ทีโอที จำกัด (มหาชน) เพื่อเสริมโครงข่ายของ
    บริษัท ทีโอที จำกัด (มหาชน) ให้สามารถให้บริการ Internet และโทรศัพท์
    กับโรงเรียนของกระทรวงศึกษาธิการไปแล้วนั้น บริษัทฯยังคงดำเนินการเสริมโครงข่ายของ
    บริษัท ทีโอที จำกัด (มหาชน) ซึ่งได้รับการแต่งตั้งเป็น NSO (National Service
    Operator) ให้กับ บริษัท ชินแซท เทิลไลท์ จำกัด (มหาชน) ในการให้ระบบดาวเทียม
    iPSTAR ให้ครอบคลุมได้ทุกจุดทั่วประเทศ เช่น Internet ตำบล,
    สำนักงานทะเบียนราษฎร์, อื่น ๆ เป็นต้น

  2. สายธุรกิจรับเหมาออกแบบติดตั้งระบบ (System Integration)

บริษัท สามารถคอมเทค จำกัด เปิดให้บริการ

-   ปรับปรุงระบบการทำงานภายในองค์กร
    เพื่อเพิ่มประสิทธิภาพและประสิทธิผลขององค์กรในด้านการขาย (Sales)
    ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์ (Engineering &
    Software Development) รวมทั้งทีมงานการติดตั้งและการบริการหลังการขาย
    (Implementation & Services) เพื่อให้ทันต่อการเปลี่ยนแปลงของธุรกิจในปัจจุบัน
    รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
    ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว

-   โครงการที่บริษัทประสบความสำเร็จในการชนะการประมูล ในปี 2548 นี้
    ได้แก่โครงการขยายระบบเทคโนโลยีสารสนเทศสำหรับการบริหารสนามบินสุวรรณภูมิ
    โครงการระบบ Common User Terminal Equipment (CUTE) สำหรับสนามบินสุวรรณภูมิ
    และโครงการระบบเทคโนโลยีสารสนเทศและการ สื่อสาร ระยะที่ 2
    ของสำนักงานปลัดกระทรวงยุติธรรม ซึ่งโครงการเหล่านี้จะสร้างรายได้ให้แก่บริษัทในปี พ.ศ.
    2549 และจะเป็นฐานรายได้จากการบำรุงรักษาระบบต่อไปในอนาคต

  3. สายธุรกิจนวัตกรรมและเทคโนโลยีประยุกต์ (Business Application Solutions &
  Services)

บริษัท ไทยเทรดเน็ท จำกัด ให้บริการ

-   ดำเนินการร่วมกับบริษัท สามารถคอมเทค จำกัดในการพัฒนาระบบอนุมัติ-อนุญาต
    (E-Permission) ให้การนิคมอุตสาหกรรมแห่งประเทศไทย (กนอ.) โดยใช้เทคโนโลยี
    Web-based E-Workflow
    เพื่อปรับปรุงกระบวนการให้บริการแก่ผู้ประกอบการในนิคมอุตสาหกรรมของ กนอ. ทั่วประเทศ

-   พัฒนาบริการ Web Access เพื่อให้ผู้ใช้บริการสามารถรับ-ส่งข้อมูลอิเล็กทรอนิกส์
    รวมทั้งการแปลงข้อมูลให้อยู่ในรูปแบบมาตรฐาน EDI หรือ XML (Document
    Transformation) ผ่านทางอินเทอร์เน็ต โดยไม่
    จำเป็นต้องติดตั้งซอฟต์แวร์ที่เครื่องของผู้ใช้บริการ
    โดยมีเป้าหมายในการให้บริการเชื่อมโยงข้อมูล Invoice ระหว่างผู้ นำเข้า-ส่งออก
    กับตัวแทนออกของ (Customs Broker) เพื่อลดภาระการป้อนข้อมูลซ้ำซ้อน

-   พัฒนาบริการ Web Tracking เพื่อให้ผู้ใช้บริการ EDI ของบริษัทฯ
    สามารถตรวจสอบสถานะการ รับ- ส่ง ข้อมูลผ่านระบบของบริษัทฯ ได้ตลอดเวลาแบบ Real
    time ด้วยตนเองผ่านทางอินเทอร์เน็ต

บริษัท พอสเน็ท จำกัด ให้บริการ

-   ระบบ E-Refill ระบบ E-Refill เป็นระบบการขายบัตรเติมเงิน 1-2-Call ของ AIS
    แบบ on-line ผ่าน หัวเครื่อง EDC terminal โดยระบบดังกล่าวมีส่วนช่วย AIS
    ในการประหยัดค่าใช้จ่ายในเรื่องการผลิตบัตรเติมเงินการจัดเก็บและการกระจายสินค้า
    ยิ่งไปกว่านั้นระบบยังมีส่วนช่วยร้านค้าในเรื่องการลดค่าใช้จ่ายในการ Stock
    และการจัดเก็บสินค้า ซึ่งในปี 2548 Posnet ได้ให้บริการแก่ AIS
    ในการขยายจุดบริการครบ 500 จุด

-   ระบบ E-Gift Card ระบบ E-Gift Card เป็นระบบบัตรของขวัญ Electronic ของ
    The Mall Group โดยทำการเปลี่ยนรูปแบบจาก Voucherของขวัญแบบกระดาษ มาเป็น
    Magnetic card ระบบจะทำงานแบบ on-line จากเครื่อง EDC มายัง Host
    กลางเพื่อตรวจสอบวงเงินและตัดบัญชีในกรณีชำระเงินด้วย
    บัตรของขวัญในการซื้อสินค้าภายในห้างสรรพสินค้าของ The Mall Group

-   ระบบ Food Court ระบบ Food Court
    เป็นระบบบริหารงานการชำระเงินและการขายอาหารภายในสวนอาหารด้วยบัตร Magnetic
    card โดย Posnet ร่วมมือกับ โรงแรม Zenith ในการเจาะตลาดกลุ่มโรงเรียนนานาชาติ
    โดยเบื้องต้นได้ทำการติดตั้งและให้บริการแก่ โรงเรียนนานาชาติร่วมฤดีเป็นรายแรก

-   EMV Migration EMV (Euro Pay Master Card & Visa
    Card)เป็นผู้กำหนดมาตรฐานในการเปลี่ยนบัตรเครดิตจาก Magnetic card มาเป็น Chip
    card ซึ่งยังผลให้เกิดการเปลี่ยนแปลงทั้งในด้าน Hardware และ Software ในส่วนของ
    EDC terminal โดยภายในปี 2548 EDC terminal ของ Posnet ทั้งหมดต้องรองรับ
    EMV เบื้องต้น terminal ของ Posnet ได้ผ่านการรองรับจาก Visa Card Master
    Card และ JCB สำหรับ EMV Migration เป็นรายแรกของประเทศ

  4. สายธุรกิจบริการ Outsourcing Services

บริษัท สามารถเทลคอม จำกัด(มหาชน) เปิดให้บริการ

-   สายธุรกิจใหม่นี้
    เป็นส่วนขยายการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
    System Integration และสอดคล้องกับการบริหารแบบใหม่
    ของกลุ่มธุรกิจที่มุ่งเน้นการเพิ่มประสิทธิผล ประสิทธิภาพ ตลอดจนห่วงโซ่ธุรกิจ ดังนั้น
    กลุ่มธุรกิจภาครัฐ เอกชน ธุรกิจโทรคมนาคม การเงินการธนาคาร
    มีแนวโน้มการประยุกต์ใช้เทคโนโลยีสารสนเทศและ การสื่อสารมากขึ้น
    ตลอดจนนำไปประยุกต์ปรับปรุงประสิทธิภาพขบวนการทำธุรกิจ และต้องการให้
    ผู้ให้บริการนวัตกรรมประยุกต์ ICT เข้าช่วยดำเนินธุรกิจในรูปแบบ Business Process
    Outsourcing
    เพื่อเสริมสร้างศักยภาพในการให้บริการที่รวดเร็วขึ้นและมีต้นทุนลดลงกว่าการให้บริการแบบเดิม
    ผู้ใช้บริการมีความพึงพอใจสูงขึ้น โดยบริษัท สามารถเทลคอม จำกัด (มหาชน) เป็นบริษัทที่
    ดูแลงานของกลุ่มธุรกิจนี้โดยตรงในการดำเนินการจะมีการจัดตั้งบริการเฉพาะลูกค้าและเปิดกว้างที่สามารถจะ
    ลงทุนร่วมกับพันธมิตรเพื่อบริการกับกลุ่มพันธมิตรเฉพาะ เช่น ธุรกิจด้านโทรคมนาคม
    การธนาคาร การขนส่ง

ปี 2549 1. สายธุรกิจบริการเครือข่ายสื่อสาร (Network Services)

บริษัท สามารถเทลคอม จำกัด(มหาชน) มีการเปลี่ยนแปลงที่สำคัญดังนี้

-   ให้บริการระบบการเรียนการสอนทางไกลให้กับมหาวิทยาลัยรามคำแหง ระบบที่ 11-15
    โดยใช้ระบบ Video Conference และการถ่ายทอดสดเคลื่อนที่ผ่านดาวเทียมทั่วประเทศ
    รวมกว่า 25 จุด ทั้งหมด 20 จังหวัด โดยให้บริการระบบสื่อสารไร้สายแบบ High Speed
    เป็นระบบสื่อสารไร้สายที่ออกแบบเพื่อการรับส่งข้อมูลแบบความเร็วสูงผ่านสายไฟเบอร์ออพทิค

-   ให้เช่าช่องสัญญาณ และวางระบบสถานีโทรทัศน์ของมหาวิทยาลัยรามคำแหง(RUTV)
    เพื่อถ่ายทอดสดการเรียนการสอนทางไกลผ่านดาวเทียมทั่วโลก โดยใช้ระบบ Broadcast

-   ได้ดำเนินการเพิ่มทุนจดทะเบียนจาก 600 ล้านบาทเป็น 720 ล้านบาท
    โดยการออกหุ้นสามัญเพิ่มทุนจำนวน 120,000,000 หุ้น มูลค่าที่ตราไว้หุ้นละ 1 บาท
    เป็นเงินจำนวน 120,000,000 บาท (หนึ่งร้อยยี่สิบล้านบาท)
    และเสนอขายให้บุคคลในวงจำกัด (ผู้ลงทุนโดยเฉพาะเจาะจง) และ/หรือ
    ผู้ลงทุนประเภทสถาบันเพื่อใช้ลงทุนในงานโครงการต่าง ๆ
    และขณะนี้บริษัทอยู่ในระหว่างการเสนอขายหุ้นเพิ่มทุนดังกล่าว

-   ได้เข้าซื้อหุ้นสามัญของ บริษัท โอเอซิสคอนซัลติ้ง จำกัด จากผู้ถือหุ้นเดิมเมื่อวันที่ 21
    พฤศจิกายน 2549 และ จากการเพิ่มทุนเมื่อวันที่ 21 ธันวาคม 2549 รวมจำนวนทั้งสิ้น
    70,000 หุ้น คิดเป็นร้อยละ 70 ของหุ้นที่จำหน่ายแล้วทั้งหมด

  บริษัท สามารถคอมมิวนิเคชั่น เซอร์วิส จำกัด มีการเปลี่ยนแปลงที่สำคัญดังนี้

-   ได้ทำสัญญา กับ บริษัท ทีโอที จำกัด(มหาชน)
    เพื่อให้บริการระบบเครือข่ายสารสนเทศสำหรับการให้บริการแก่กรมส่งเสริมการปกครองท้องถิ่นเมื่อวันที่
    26 ตุลาคม 2549
    โดยบริษัทเป็นผู้ติดตั้งและให้บริการระบบเครือข่ายสารสนเทศให้กรมส่งเสริมการปกครองท้องถิ่น
    และองค์กรปกครองส่วนท้องถิ่นจำนวนประมาณ 8,000 แห่ง
    ให้สามารถใช้บริการอินเทอร์เน็ตความเร็วสูง โทรศัพท์แบบวีดีโอโฟน การประชุมทางไกล
    ระบบบริการและสื่อสารข้อมูลภายในเครือข่าย
    โดยเริ่มติดตั้งระบบและอุปกรณ์สารสนเทศไม่น้อยกว่า 1,000 แห่ง ภายในระยะเวลา 120
    วัน นับแต่วันลงนามในสัญญาและดำเนินการบำรุงรักษา ซ่อมแซมแก้ไข
    ปรับปรุงระบบและอุปกรณ์ สารสนเทศดังกล่าว

-   ได้ดำเนินการขยายศูนย์บริการเพิ่มอีก 10 แห่งในปี 2549
    ซึ่งทำให้บริษัทมีศูนย์บริการรวมทั้งสิ้น 24 แห่ง ครอบคลุมทั่วประเทศ เพื่อเพิ่มความคล่องตัว
    สะดวกและรวดเร็วในการให้บริการแก่ลูกค้า

  2. สายธุรกิจรับเหมาออกแบบติดตั้งระบบ (System Integration)

  บริษัท สามารถคอมเทค จำกัด มีการเปลี่ยนแปลงที่สำคัญดังนี้

-   ได้รับแต่งตั้งเป็นตัวแทนจำหน่ายหลัก (Strategic Reseller) ของบริษัท ซิต้า (SITA)
    ในการขายและให้บริการเทคโนโลยีสารสนเทศโซลูชั่น
    เพื่อใช้ในด้านระบบการจัดการสำหรับสายการบินและสนามบินทั้งในประเทศไทยและในภูมิภาคอินโดจีน

-   โครงการที่ประสบความสำเร็จในการชนะการประมูล ในปี 2549 นี้
    ได้แก่โครงการติดตั้งระบบเทคโนโลยีสารสนเทศของกระทรวงยุติธรรม
    โครงการซื้อขายอุปกรณ์ประชุมวีดีทัศน์ทางไกลและโครงการซื้อขายพร้อมติดตั้งอุปกรณ์ปรับปรุง
    เครือข่ายสื่อสารระบบ ATM ของกระทรวงสาธารณสุข โครงการซื้อขาย
    และติดตั้งอุปกรณ์ระบบเชื่อมโยงเครือข่ายโครงการพัฒนาระบบการควบคุมบังคับบัญชาระหว่าง
    สสส. กอ.รมน. และ ศสส.สป. มท.
    และโครงการพัฒนาระบบของสำนักงานคณะกรรมการส่งเสริมการลงทุน
    โครงการเหล่านี้จะสร้างรายได้ให้แก่บริษัทในปี พ.ศ. 2550
    และจะเป็นฐานรายได้จากการบำรุงรักษาระบบต่อไปในอนาคต

3. สายธุรกิจนวัตกรรมและเทคโนโลยีประยุกต์(Business Application Solutions &
Services)

  บริษัท สามารถเทลคอม จำกัด(มหาชน) มีการเปลี่ยนแปลงที่สำคัญดังนี้

-   ให้บริการวางระบบเทคโนโลยีสารสนเทศสำหรับการบริหารจัดการการเรียนการสอนทางอิเลคทรอนิกส์
    ร่วมกับมหาวิทยาลัยอัสสัมชัญ
    โดยเปิดหลักสูตรปริญญาโททางอินเทอร์เน็ตแบบอีเลิร์นนิ่งแห่งแรกของไทย
    โดยสามารถเรียนจบหลักสูตรได้ในระยะเวลาเพียง 1 ปี

-   ออกแบบหลักสูตรและวางระบบเทคโนโลยีสารสนเทศหลักสูตรปริญญาตรีนิติศาสตร์(ต่อเนื่อง)
    แบบ อีเลิร์นนิ่งให้กับมหาวิทยาลัยรังสิต
    โดยผู้เรียนในหลักสูตรจะได้รับศักดิ์และสิทธิ์เทียบเท่ากับการเรียนการสอนในภาคเรียนปกติ

  บริษัท ไทยเทรดเน็ท จำกัด มีการเปลี่ยนแปลงที่สำคัญดังนี้

-   พัฒนาระบบ IVR/Web Ordering ให้กับบริษัท บางจากปิโตรเลียม จำกัด (มหาชน)
    เพื่อใช้ในการรับคำสั่งซื้อผลิตภัณฑ์น้ำมันชนิดต่างๆ จากลูกค้าองค์กรทั่วประเทศ
    ผ่านทางโทรศัพท์ โดยใช้เทคโนโลยี IVR (Interactive Voice Response)
    และผ่านทางเว็บไชต์

-   พัฒนาระบบ Web-based E-Workflow ให้กับบริษัท บางจากปิโตรเลียม จำกัด (มหาชน)
    เพื่อใช้ปรับปรุงกระบวนการให้บริการของฝ่ายขายและการตลาดภายในบริษัทฯ

-   พัฒนาบริการให้รองรับมาตรฐาน ebXML
    ซึ่งกรมศุลกากรเลือกใช้ในการให้บริการพิธีการศุลกากรอิเล็กทรอนิกส์แบบไร้เอกสาร
    (Paperless Customs) ทดแทนมาตรฐาน UN/EDIFACT เดิม
    ทำให้ผู้ใช้บริการในกลุ่มผู้นำเข้า-ส่งออก ตัวแทนออกของ (Customs Broker/Shipping)
    ตัวแทนสายเรือ และ ผู้ให้บริการขนส่งสามารถใช้บริการดังกล่าวได้อย่างมีประสิทธิภาพ

-   พัฒนาระบบและร่วมให้บริการ CustomsConnect กับ Citibank
    เพื่อให้บริการชำระภาษีศุลกากรแบบออน์ไลน์แก่ผู้ประกอบการที่เป็นลูกค้าของ Citibank
    เพื่อทำพิธีการศุลกากรแบบไร้เอกสาร (Paperless Customs)

  บริษัท พอสเน็ท จำกัด มีการเปลี่ยนแปลงที่สำคัญดังนี้

-   บริษัทได้ดำเนินการให้บริการจัดจำหน่ายเครื่อง EFTPOS กับธนาคาร สถาบันการเงิน
    และบริษัทเอกชนต่างๆ ที่มีความต้องการใช้เครื่อง EFTPOS
    เพื่อทำรายการขออนุมัติวงเงินบัตรเครดิต หรือประยุกต์ใช้งานในรูปแบบอื่นๆ ซึ่งในปี 2549
    ที่ผ่านมา สามารถทำยอดจำหน่ายครองตลาดเป็นอันดับหนึ่ง จากในปี 2548
    มียอดจำหน่ายเครื่อง 8,800 เครื่อง และในปี 2549 มียอดจำหน่าย 20,000 เครื่อง
    เพิ่มขึ้นคิดเป็นร้อยละ 127 % นอกจากนั้นยังให้บริการเช่าเครื่อง EFTPOS
    พร้อมกับให้บริการเครือข่ายในการ เชื่อมโยงเข้ากับระบบของธนาคาร
    ปัจจุบันระบบเครือข่ายของบริษัทมีการเชื่อมโยงกับธนาคารที่ให้บริการระบบอนุมัติวงเงินบัตรเครดิตทุกธนาคารในประเทศ
    ด้วยรูปแบบการให้บริการเครือข่ายของบริษัทที่มีความหลากหลาย
    อีกทั้งยังได้พัฒนาอุปกรณ์เครือข่าย Network Concentrator
    เพื่อนำมาใช้ทดแทนการนำเข้าอุปกรณ์จากต่างประเทศเพื่อลดต้นทุนค่าใช้จ่ายและบางส่วนสามารถขายให้แก่ธนาคารทั้งในและต่างประเทศ

-   ให้บริการติดตั้งและดูแลหลังการขายโดยมีพื้นที่ให้บริการครอบคลุมทั่วประเทศ
    ในการให้บริการหลังการขายบริษัทมีศูนย์ Call Center
    สำหรับการรับเรื่องปัญหาเครื่องเสียหรือในกรณีที่ปัญหาไม่รุนแรงมาก Help Desk ประจำ
    Call Center
    สามารถช่วยแก้ปัญหาเบื้องต้นได้ทางโทรศัพท์เพื่อทำให้ลูกค้าสามารถกลับมาใช้งานได้ตามปกติภายในเวลาที่เร็วที่สุด
    ศูนย์ Call Center ของบริษัทให้บริการตลอด 24 ชั่วโมง 7 วัน

-   บริษัทได้ให้ความสำคัญกับการพัฒนา Application
    เพื่อตอบสนองความต้องการของลูกค้าด้วยทีมงานที่มีความเชี่ยวชาญทำให้สามารถตอบสนองความต้องการของลูกค้าได้อย่างรวดเร็วและมีประสิทธิภาพทำให้เพิ่มโอกาสทางการตลาดของบริษัทและเพิ่มความคุ้มค่าของผู้ลงทุนซื้อเครื่อง
    โดยในปี 2549 บริษัทฯ ได้เปิดตัวการให้บริการใหม่ๆ ดังนี้

  - บริการ Loyalty Program ให้บริการแก่ บริษัท บางจาก ปิโตรเลียม จำกัด (มหาชน)

  - บริการ NFC Payment ( pilot project ) ให้บริการแก่ บริษัท เมเจอร์ ซีนีเพล็กซ์
  กรุ๊ป จำกัด

  (มหาชน)

-   บริษัทได้ร่วมมือกับผู้ให้บริการโทรศัพท์มือถือ AIS และ DTAC
    ในการให้บริการอนุมัติวงเงินบัตรเครดิตผ่านเครือข่าย ไร้สาย GPRS
    ในอัตราเหมาจ่ายรายเดือน ผู้ให้บริการ Internet และ
    ผู้ให้บริการเครือข่ายเช่าในการเชื่อมต่อ EFTPOS เข้ากับระบบของธนาคารผู้รับบัตรเครดิต
    สำหรับอุปกรณ์ต่อพ่วงส่วนหนึ่งบริษัทได้ทำการศึกษาและค้นคว้าเพื่อพัฒนาและผลิตอุปกรณ์ขึ้นมาใช้เองทำให้ลดต้นทุนและเพิ่มขีดความสามารถในการแข่งขัน
    ในส่วนการให้บริการผ่านเครือข่าย CDMA ทางบริษัทได้ทำการทดสอบระบบกับ Hutch และ
    CAT เป็นที่เรียบร้อยและจะจัดทำ Package เพื่อนำเสนอแก่ลูกค้าต่อไป

  4. สายธุรกิจบริการ Outsourcing Services

  บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

  ได้ลงนามในการร่วมมือที่จะจัดตั้งร่วมให้บริการกับ องค์กรธุรกิจขนาดใหญ่ มีศักยภาพขยายบริการ
  ICT กับลูกค้า เช่น

-   การลงนามจะจัดตั้งบริษัทร่วมกับ บริษัท อมตะคอร์ปอเรชั่น จำกัด (มหาชน)
    เพื่อให้บริการด้านเทคโนโลยีสารสนเทศและสื่อสารโทรคมนาคม กับกลุ่มบริษัท อมตะ
    รวมถึงบริษัทที่ดำเนินธุรกิจในนิคมอุตสาหกรรมของกลุ่มบริษัท อมตะ ซึ่งมีมากกว่า 400 บริษัท

-   การร่วมมือกับการไฟฟ้าส่วนภูมิภาคในการทดลองการให้บริการ WIMAX
    เพื่อให้บริการโทรคมนาคมในถิ่นที่ห่างไกล รูปแบบ USO- Universal Service
    Obligations

-   ให้บริการดูแลรักษาและซ่อมบำรุงระบบและอุปกรณ์ทางด้านเทคโนโลยีสารสนเทศและสื่อสารโทรคมนาคม
    (ICT)สำหรับบริการหรือโครงการที่บริษัทฯ เข้าไปดำเนินการให้บริการกับลูกค้า
    รวมทั้งให้บริการดูแลรักษาและซ่อมบำรุงระบบอุปกรณ์ ICT ที่ใช้งานของกลุ่มธุรกิจของลูกค้านั้น
    โดยใช้ผู้เชี่ยวชาญระบบ ICT ที่มีความรู้ ความสามารถ
    ตลอดจนวิธีการบริหารงานระบบที่มีประสิทธิภาพ

-   บริการจัดการดำเนินงานศูนย์คอมพิวเตอร์และการประมวลผลให้กลุ่มธุรกิจ โดยบริษัทฯ
    ได้ดำเนินการออกแบบ ติดตั้ง
    ดำเนินการศูนย์คอมพิวเตอร์และสื่อสารซึ่งมีระบบรักษาความปลอดภัยสอดคล้องตามมาตรฐานโลก
    BS-7799 ให้กับกลุ่มบริษัทสามารถ เพื่อเป็นศูนย์กลางการประมวลผลสารสนเทศ
    และสามารถขยายบริการให้กับกลุ่มธุรกิจเป้าหมายต่อไป

  บริษัท โอเอซิสคอนซัลติ้ง จำกัด มีการเปลี่ยนแปลงที่สำคัญดังนี้

  ดำเนินธุรกิจด้านการให้บริการที่ปรึกษาแก่บริษัทเอกชน รัฐวิสาหกิจ และองค์กรของรัฐ
  ในโครงการนำระบบงานคอมพิวเตอร์ครบวงจรขึ้นใช้งาน (Implementor) เช่น

-   ให้บริการกลุ่มลูกค้าบริษัทเอกชนขนาดกลางถึงขนาดใหญ่
    รวมถึงบริษัทที่เป็นสาขาของบริษัทต่างชาติ ต่าง ๆ
    ที่มีความต้องการนำระบบงานคอมพิวเตอร์เข้ามาใช้งาน เพื่อก่อให้เกิดประโยชน์สูงสุด
    กลุ่มลูกค้าที่ใช้บริการได้แก่ กลุ่มอุตสาหกรรมชิ้นส่วนรถยนต์
    กลุ่มผู้ผลิต-จำหน่ายสินค้าอุปโภคบริโภค กลุ่มอุตสาหกรรมเคมีและปิโตรเคมี เป็นต้น

-   ให้บริการประมูลงานกับกลุ่มลูกค้าหน่วยงานราชการและรัฐวิสาหกิจ
    ที่มีเป้าหมายในการนำระบบงานคอมพิวเตอร์ที่สอดคล้องกับระบบงานที่ใช้อยู่ที่กรมบัญชีกลาง
    ซึ่งได้แก่ระบบงาน SAP ทั้งนี้
    ลักษณะการจัดซื้อจัดหาก็จะเป็นไปตามหลักเกณฑ์ที่แต่ละหน่วยงานกำหนดไว้ในการประมูลแต่ละครั้ง

  5. สายธุรกิจ IP Business

  บริษัท ไทยเทรดเน็ท จำกัด มีการเปลี่ยนแปลงที่สำคัญดังนี้

-   ได้รับใบอนุญาตให้บริการอินเทอร์เน็ตแบบที่ 1 จากคณะกรรมการกิจการโทรคมนาคมแห่งชาติ
    (กทช.) เพื่อรองรับการดำเนินธุรกิจ IP Business สำหรับบริการด้านอินเทอร์เน็ต ต่าง ๆ
    อาทิเช่น บริการอินเทอร์เน็ต บริการ Web / e-Mail Hosting
    และบริการโทรศัพท์ผ่านอินเทอร์เน็ต (VoIP) รวมถึงบริการเสริมอื่น ๆที่เกี่ยวข้อง โดยในปี
    2549 บริษัทได้เริ่มดำเนินธุรกิจ IP Business โดยให้บริการเฉพาะด้าน Hosting
    Service ก่อน

2.2 ลักษณะการประกอบธุรกิจของบริษัท และบริษัทย่อย

1.  โครงสร้างการลงทุนในบริษัทย่อยของบริษัท สามารถเทลคอม จำกัด (มหาชน)

  ณ วันที่ 31 ธันวาคม 2549 มีดังนี้

99.99% 99.99% 99.99% 99.99% 99.99% 70 %

หมายเหตุ (1) ทุนจดทะเบียน 720 ล้านบาท ทุนชำระแล้วเป็นเงิน 600 ล้านบาท

(2) บมจ.สามารถเทลคอม ได้เข้าซื้อหุ้นสามัญของ บจก.โอเอซิสคอนซัลติ้ง จาก
ผู้ถือหุ้นเดิมเมื่อวันที่ 21 พฤศจิกายน 2549 และ

จากการเพิ่มทุนเมื่อวันที่ 21 ธันวาคม 2549 รวมจำนวนทั้งสิ้น 70,000 หุ้น คิดเป็นร้อยละ 70
ของหุ้นที่จำหน่ายแล้วทั้งหมด

2.  ภาพรวมการประกอบธุรกิจของบริษัทและบริษัทย่อย

[]

  STC SCT STC STC TTN

  SBS TTN OASIS

  SCS POSNET

หมายเหตุ STC = บมจ. สามารถเทลคอม

SBS = บจก. สามารถบรอดแบนด์ เซอร์วิสเซส

SCS = บจก. สามารถคอมมิวนิเคชั่นเซอร์วิส

SCT = บจก. สามารถคอมเทค

TTN = บจก. ไทยเทรดเนท

POSNET = บจก. พอสเน็ท

  OASIS = บจก. โอเอซิสคอนซัลติ้ง

บริษัทมีเป้าหมายที่จะเป็นผู้ให้บริการเทคโนโลยีสารสนเทศและสื่อสารโทรคมนาคม (ICT)
แบบครบวงจรที่ได้รับการยอมรับ ในความรู้ ความชำนาญ มีความน่าเชื่อถือจากกลุ่มลูกค้าองค์กร
และ รายย่อย โดยผนวกความแข็งแกร่งในเครือข่ายกลุ่มบริษัทสามารถ และ
พันธมิตรเทคโนโลยีต่างๆ
รวมถึงการเข้าร่วมลงทุนกับพันธมิตรธุรกิจเพื่อมุ่งสร้างมูลค่าเพิ่มในการให้บริการแก่ลูกค้าซึ่งจะช่วยเพิ่มความสะดวก
รวดเร็วและลดต้นทุน ในการดำเนินงานของลูกค้าอย่างมีประสิทธิภาพยิ่งขึ้น

การประกอบธุรกิจของบริษัทและบริษัทย่อย แบ่งออกเป็น 5 สายธุรกิจ ดังนี้

1.  สายธุรกิจบริการเครือข่ายสื่อสาร (Network Services)

  ดำเนินธุรกิจด้านโทรคมนาคม
  เครือข่ายสื่อสารและสารสนเทศโดยการให้บริการระบบเครือข่ายต่าง ๆ ได้แก่

  - บริการเช่าระบบสื่อสารผ่านดาวเทียมความเร็วสูง iPSTAR และ VSAT

  - บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Leased Line), DSL
  (Digital Subscriber Line), Frame Relay ATM และบริการสื่อสารข้อมูลไร้สาย

  - บริการติดตั้งและบำรุงรักษาระบบเครือข่ายสื่อสารโทรคมนาคม

  - บริการจ้างเหมาติดตั้งระบบสื่อสารโทรคมนาคม

  - บริการซ่อมแซมอุปกรณ์สื่อสารโทรคมนาคมและอุปกรณ์อิเลกทรอนิคส์ต่าง ๆ ที่เกี่ยวข้อง
  โดยได้รับ

  มาตรฐาน ISO9000-2000

2.  สายธุรกิจรับเหมาออกแบบติดตั้งระบบ (System Integration)

  ดำเนินธุรกิจให้บริการรับเหมาออกแบบ ติดตั้งระบบเทคโนโลยีสารสนเทศและการสื่อสาร
  รวมถึงการ จัดจำหน่าย / ซ่อมบำรุงอุปกรณ์สื่อสาร / ระบบคอมพิวเตอร์กับหน่วยงานราชการ
  ตลอดจนการให้บริการหลังการขายที่ครบวงจร

3.  สายธุรกิจนวัตกรรมและเทคโนโลยีประยุกต์ (Business Application Solutions &
    Services)

  ดำเนินธุรกิจให้บริการซอฟต์แวร์ประยุกต์ที่ช่วยเพิ่มขีดความสามารถและประสิทธิภาพในการดำเนินงานให้กับองค์กรธุรกิจ
  ซึ่งจะช่วยลดต้นทุนและเพิ่มศักยภาพในการแข่งขันรวมถึงสร้างความพึงพอใจแก่ลูกค้าและผู้ใช้บริการ
  อาทิเช่น บริการระบบการเรียนการสอนผ่านสื่ออิเล็กทรอนิกส์ (Electronic Learning),
  บริการซอฟต์แวร์ประยุกต์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์
  (Electronic Data Interchange – EDI),
  บริการซอฟต์แวร์ประยุกต์ทางการจัดการกระบวนการทำงาน (Workflow Management),
  บริการระบบการรับชำระเงินผ่านเครือข่ายอิเล็กทรอนิกส์ (E-Payment Solution)
  รวมถึงระบบซอฟต์แวร์ประยุกต์ด้านบัตร Smart Card เป็นต้น

4.  สายธุรกิจบริการ Outsourcing Services

  ดำเนินธุรกิจให้บริการแบบครบวงจรทางด้านเทคโนโลยีสารสนเทศและสื่อสารโทรคมนาคมในลักษณะ
  Outsourcing Services
  ที่จะช่วยแบ่งเบาภาระความยุ่งยากและลดค่าใช้จ่ายของงานด้านเทคโนโลยีสารสนเทศและการสื่อสารสำหรับองค์กรธุรกิจ
  ส่งผลให้องค์กรสามารถมุ่งเน้นการเพิ่มประสิทธิภาพและประสิทธิผลได้ตลอดห่วงโซ่ธุรกิจ
  ได้อย่างรวดเร็วและด้วยต้นทุนรวมที่คุ้มค่า ซึ่งบริการในสายธุรกิจนี้ ได้แก่
  บริการเทคโนโลยีสารสนเทศและสื่อสารโทรคมนาคม (ICT Service Outsourcing),
  บริการระบบงานคอมพิวเตอร์ครบวงจร (ERP System Outsourcing),
  บริการดูแลบำรุงรักษาระบบและอุปกรณ์ด้านเทคโนโลยีสารสนเทศและสื่อสารโทรคมนาคม (ICT
  Maintenance Outsourcing), และบริการศูนย์คอมพิวเตอร์และประมวลผล (Computer
  and Operation Center Outsourcing)

5.  สายธุรกิจ IP Business

  ดำเนินธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP
  (Internet Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
  ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  โดยบริการในสายธุรกิจนี้ในเบื้องต้นได้แก่ บริการอินเทอร์เน็ต,
  บริการโทรศัพท์ผ่านอินเทอร์เน็ตหรือ Voice over Internet Protocol (VoIP),
  บริการบัตรโทรศัพท์ทางไกลระหว่างประเทศ, และบริการข้อมูลข่าวสารและสาระบันเทิงผ่าน
  VoIP

ตารางการประกอบธุรกิจของบริษัทและบริษัทย่อย ณ วันที่ 31 ธันวาคม 2549 มีดังนี้

+-------------------+------------------+------------------------------+
| สายธุรกิจ           | บริษัท             | ธุรกิจ                         |
+-------------------+------------------+------------------------------+
| 1.                | บมจ.             | 1.                           |
| สายธุรกิจ           | สามารถเทลคอม     | ให้บริการเช่า                   |
| บริการเครือข่ายสื่อสาร |                  | ระบบสื่อสารผ่านดาวเทียมความเร็วสูง |
|                   |                  | iPSTAR และ VSAT              |
| ( Network         |                  |                              |
| Services)         |                  | 2.                           |
|                   |                  | ให้บริการเช่าเคร                |
|                   |                  | ือข่ายสื่อสารข้อมูลความเร็วสูงหลายสื่อ |
|                   |                  |                              |
|                   |                  | 3.                           |
|                   |                  | ขายและให                     |
|                   |                  | ้บริการติดตั้งระบบไอทีและระบบสื่อสาร |
+-------------------+------------------+------------------------------+
|                   | บจก.             | ให้บริการระบบสื่อสา              |
|                   | สามารถบ          | รข้อมูลความเร็วสูงผ่านข่ายสายท้องถิ่น |
|                   | รอดแบนด์เซอร์วิสเซส | (Digital Subscriber Line :   |
|                   |                  | DSL)                         |
|                   |                  | และเป็นตัว                     |
|                   |                  | แทนขายอุปกรณ์คอมพิวเตอร์และสื่อสาร |
+-------------------+------------------+------------------------------+
|                   | บจก.             | ให้บริการด้านเครือข่ายแล          |
|                   | สามารถ           | ะสื่อสารโทรคมนาคมและสารสนเทศซึ่ง |
|                   | คอมมิวนิเคชั่นเซอร์วิส | ประกอบด้วยการจัดหาการดำเนินการ, |
|                   |                  | การซ่อมบำรุง,                  |
|                   |                  | การซ่อมอุปกรณ์ส                 |
|                   |                  | ื่อสารโทรคมนาคมที่ได้รับมาตรฐานISO |
|                   |                  | 9000-2000                    |
+-------------------+------------------+------------------------------+
| 2.                | บจก.             | ให้บริการรับเหมา ออกแบบ         |
| สายธุรกิจรับเ        | สามารถคอมเทค     | ติดตั้งระบบเท                   |
| หมาออกแบบติดตั้งระบบ |                  | คโนโลยีสารสนเทศและการสื่อสารและ |
|                   |                  | การจัดจำหน่าย /                |
| (System           |                  | ซ่อมบำรุงอุปกรณ์สื่อสาร /          |
| Integration)      |                  |                              |
|                   |                  | ระบบคอมพิวเตอร์กับหน่วยราชการ    |
+-------------------+------------------+------------------------------+
| 3.                | บมจ.             | ให้บริการระบบ                  |
| สายธุรกิจน          | สามารถเทลคอม     | การเรียนการสอนผ่านสื่ออิเล็กทรอนิกส์ |
| วัตกรรมและเทคโนโลยี |                  | (e-Learning) พร้อมด้วย         |
|                   |                  | เนื้อหาวิชา(Courseware)         |
| ประยุกต์ (Business  |                  | อย่างครบวงจร                  |
| Application       |                  |                              |
|                   |                  |                              |
| Solutions &       |                  |                              |
| Services)         |                  |                              |
+-------------------+------------------+------------------------------+
|                   | บจก. ไทยเทรดเน็ท  | 1.                           |
|                   |                  | ให้บริการแลกเปลี่ยนข             |
|                   |                  | ้อมูลทางการค้าในรูปแบบมาตรฐานทาง |
|                   |                  |                              |
|                   |                  | อิเล็กทรอนิกส์ (Electronic Data  |
|                   |                  | Interchange : EDI) และบริการ  |
|                   |                  |                              |
|                   |                  | เสริมครบวงจร                  |
|                   |                  |                              |
|                   |                  | 2.                           |
|                   |                  | ให้คำปรึกษาและวางร             |
|                   |                  | ะบบงานให้แก่ธุรกิจที่ต้องการลดขั้นตอน |
|                   |                  |                              |
|                   |                  | การทำงานกับคู่ค้า                |
|                   |                  | โดยผ่านมาตรฐานด้าน EDI, XML    |
+-------------------+------------------+------------------------------+
|                   | บจก. พอสเน็ท      | 1.                           |
|                   |                  | ให้คำปรึกษาติดตั้งระบบเค          |
|                   |                  | รือข่ายการชำระเงินโดยใช้บัตรเป็นสื่อ |
|                   |                  |                              |
|                   |                  | แบบครบวงจร                   |
|                   |                  |                              |
|                   |                  | 2. เป็นSolution Provider      |
|                   |                  | ในด้านของSmart Card           |
|                   |                  | Application                  |
|                   |                  |                              |
|                   |                  | ให้แก่ธนาคารพาณ                |
|                   |                  | ิชย์ในประเทศไทยและองค์กรผู้ออกบัตร |
+-------------------+------------------+------------------------------+
| 4. สายธุรกิจบริการ   | บมจ.             | 1. ให้บริการ พัฒนา บริหารจัดการ   |
| Outsourcing       | สามารถเทลคอม     | ดูแลรักษาและซ่อมบำรุงระบบ        |
|                   |                  |                              |
| Services          |                  | แบบ ครบวงจร ด้าน เทคโนโลยี     |
|                   |                  | สารสนเทศและสื่อสาร             |
|                   |                  |                              |
|                   |                  | โทรคมนาคม (ICT Service       |
|                   |                  | Outsourcing)                 |
|                   |                  |                              |
|                   |                  | 2.                           |
|                   |                  | ให้บริก                        |
|                   |                  | ารศูนย์คอมพิวเตอร์และการประมวลผล |
|                   |                  |                              |
|                   |                  | (Computer & Operation Center |
|                   |                  | Outsourcing)                 |
+-------------------+------------------+------------------------------+
|                   | บจก.             | ให้บริการให้คำปรึกษาทางด้านการใช้ร |
|                   | โอเอซิสคอนซัลติ้ง    | ะบบงานคอมพิวเตอร์ซอฟแวร์ครบวงจร |
|                   |                  | ERP-SAP                      |
+-------------------+------------------+------------------------------+
| 5. สายธุรกิจ IP     | บจก. ไทยเทรดเน็ท  | 1. ร่วมให้บริการอินเทอร์เน็ตกับ     |
| Business          |                  | กลุ่มลูกค้าองค์กรและรายย่อย        |
|                   |                  |                              |
|                   |                  | 2. ให้บริการโทรศัพท์ผ่านอินเทอร์เน็ต |
|                   |                  | (VoIP)                       |
|                   |                  |                              |
|                   |                  | 3.                           |
|                   |                  | ให้บริกา                       |
|                   |                  | รบัตรโทรศัพท์ทางไกลระหว่างประเทศ |
|                   |                  | โดยใช้เทคโนโลยี                |
|                   |                  |                              |
|                   |                  | VoIP                         |
|                   |                  |                              |
|                   |                  | 4.                           |
|                   |                  | ให้บร                         |
|                   |                  | ิการข้อมูลข่าวสารและสาระบันเทิงผ่าน |
|                   |                  | VoIP                         |
+-------------------+------------------+------------------------------+

2.3 โครงสร้างรายได้

โครงสร้างรายได้ของบริษัทและบริษัทย่อย สำหรับปีสิ้นสุดวันที่ 31 ธันวาคม 2547 - 2549 มีดังนี้
(หน่วย : ล้านบาท)

+-----------------+-------+---------+----+----+----+-----+----+----+
| รายได้ตามสายธุรกิจ | ด     | %       | ปี  |    | ปี  |     | ปี  |    |
|                 | ำเนินก | การถือหุ้น | 25 |    | 25 |     | 25 |    |
|                 | ารโดย |         | 47 |    | 48 |     | 49 |    |
+-----------------+-------+---------+----+----+----+-----+----+----+
|                 |       | ของบริษัท | ร  | %  | ร  | %   | ร  | %  |
|                 |       |         | าย |    | าย |     | าย |    |
|                 |       |         | ได้ |    | ได้ |     | ได้ |    |
+-----------------+-------+---------+----+----+----+-----+----+----+
| 1.              | STC   | -       | 3  | 21 | 8  | 3   | 9  | 31 |
| สายธ            |       |         | 02 | .0 | 18 | 8.3 | 16 | .8 |
| ุรกิจเครือข่ายสื่อสาร | SBS   | 99.99%  | .9 |    | .3 |     | .3 |    |
| (Network        |       |         |    | 4  |    | 0.0 |    | 0  |
| Services)       | SCS   | 99.99%  | 59 | .1 | 0  |     | 0  | .0 |
|                 |       |         | .7 |    | .2 | 4   | .8 |    |
|                 |       |         |    | 61 |    | 8.5 |    | 38 |
|                 |       |         | 8  | .5 | 1  |     | 1  | .9 |
|                 |       |         | 87 |    | ,0 |     | ,1 |    |
|                 |       |         | .8 |    | 35 |     | 18 |    |
|                 |       |         |    |    | .6 |     | .7 |    |
+-----------------+-------+---------+----+----+----+-----+----+----+
| รวม             |       |         | 1  | 86 | 1  | 8   | 2  | 70 |
|                 |       |         | ,2 | .6 | ,8 | 6.8 | ,0 | .7 |
|                 |       |         | 50 |    | 54 |     | 35 |    |
|                 |       |         | .4 |    | .1 |     | .8 |    |
+-----------------+-------+---------+----+----+----+-----+----+----+
| 2.              | SCT   | 99.99%  | -  | -  | 94 | 4.4 | 5  | 20 |
| สาย             |       |         |    |    | .5 |     | 96 | .7 |
| ธุรกิจบริการรับเหมา |       |         |    |    |    |     | .3 |    |
|                 |       |         |    |    |    |     |    |    |
| ออกแบบติดตั้งระบบ  |       |         |    |    |    |     |    |    |
|                 |       |         |    |    |    |     |    |    |
| (System         |       |         |    |    |    |     |    |    |
| Integration)    |       |         |    |    |    |     |    |    |
+-----------------+-------+---------+----+----+----+-----+----+----+
| รวม             |       |         |    |    | 94 | 4.4 | 5  | 20 |
|                 |       |         |    |    | .5 |     | 96 | .7 |
|                 |       |         |    |    |    |     | .3 |    |
+-----------------+-------+---------+----+----+----+-----+----+----+
| 3.              | STC   | -       | -  | -  | -  | -   | 5  | 0  |
| ส               |       |         |    |    |    |     | .7 | .2 |
| ายธุรกิจนวัตกรรมแล | TTN   | 99.99%  | 24 | 1  | 35 | 1.6 |    |    |
| ะเทคโนโลยีประยุกต์ |       |         | .9 | .7 | .1 |     | 33 | 1  |
| (Business       | P     | 99.99%  |    |    |    | 7.1 | .0 | .1 |
| Application     | OSNET |         | 1  | 11 | 1  |     |    |    |
| Solutions &     |       | 51%     | 67 | .7 | 52 | 0.1 | 2  | 7  |
| Services)       | SIPAS |         | .8 |    | .0 |     | 00 | .0 |
|                 | ⁽¹⁾   |         |    | 0  |    |     | .2 |    |
|                 |       |         | 0  | .0 | 1  |     |    | -  |
|                 |       |         | .1 |    | .5 |     | -  |    |
+-----------------+-------+---------+----+----+----+-----+----+----+
| รวม             |       |         | 1  | 13 | 1  | 8.8 | 2  | 8  |
|                 |       |         | 92 | .4 | 88 |     | 38 | .3 |
|                 |       |         | .8 |    | .6 |     | .9 |    |
+-----------------+-------+---------+----+----+----+-----+----+----+
| 4. สายธุรกิจบริการ | STC   | -       | -  | -  | -  | -   | 0  | 0  |
|                 |       |         |    |    |    |     | .1 | .0 |
| Outsourcing     | OASIS | 70%     | -  | -  | -  | -   |    |    |
| Services        | ⁽²⁾   |         |    |    |    |     | 9  | 0  |
|                 |       |         |    |    |    |     | .2 | .3 |
+-----------------+-------+---------+----+----+----+-----+----+----+
| รวม             |       |         |    |    |    |     | 9  | 0  |
|                 |       |         |    |    |    |     | .3 | .3 |
+-----------------+-------+---------+----+----+----+-----+----+----+
| 5. สายธุรกิจ IP   | TTN   | 99.99%  | -  | -  | -  | -   | -  | -  |
| BUSINESS⁽³⁾     |       |         |    |    |    |     |    |    |
+-----------------+-------+---------+----+----+----+-----+----+----+
| รวม             |       |         | -  | -  | -  | -   | -  | -  |
+-----------------+-------+---------+----+----+----+-----+----+----+
| รวมทั้งสิ้น         |       |         | 1  | 1  | 2  | 10  | 2  | 1  |
|                 |       |         | ,4 | 00 | ,1 | 0.0 | ,8 | 00 |
|                 |       |         | 43 | .0 | 37 |     | 80 | .0 |
|                 |       |         | .2 |    | .2 |     | .3 |    |
+-----------------+-------+---------+----+----+----+-----+----+----+

หมายเหตุ : รายได้ที่แสดงข้างต้นเป็นรายได้ที่ไม่รวมรายการระหว่างกัน

STC = บมจ. สามารถเทลคอม

SBS = บจก. สามารถบรอดแบนด์ เซอร์วิสเซส

SCS = บจก. สามารถคอมมิวนิเคชั่นเซอร์วิส

SCT = บจก. สามารถคอมเทค

TTN = บจก. ไทยเทรดเน็ท

POSNET = บจก. พอสเน็ท

OASIS = บจก. โอเอซิสคอนซัลติ้ง

หมายเหตุ : (1) SIPAS ถือหุ้นโดย POSNET และดำเนินการจดทะเบียนเลิกบริษัทเมื่อวันที่ 23
พฤษภาคม 2549

  (2) บมจ.สามารถเทลคอมได้เข้าซื้อหุ้นสามัญของ บจก.โอเอซิสคอนซัลติ้ง จาก
  ผู้ถือหุ้นเดิมเมื่อวันที่ 21 พฤศจิกายน 2549 และ

  จากการเพิ่มทุนเมื่อวันที่ 21 ธันวาคม 2549 รวมจำนวนทั้งสิ้น 70,000 หุ้น คิดเป็นร้อยละ 70
  ของหุ้นที่จำหน่ายแล้วทั้งหมด

(3) สายธุรกิจใหม่เริ่มดำเนินการตั้งแต่ปลายปี 2549 จึงยังไม่มีรายได้ในปี 2549